Luister: Moet nie oorhaastige besluite neem niehttps://rak2.spens.co.za/radio/2016/klipkouers-episode-22-theo-van-den-berg.mp3 In vervaardiging moet jy nie oorhaastige besluite neem nie, want dit sal jou duur te staan kom, sê Theo van den Berg, stigter van Dala Wood. Ek is in Newcastle gebore en het daar grootgeword, toe na skool na Johannesburg verhuis en het my eie besigheid op 21 begin. Ek is getroud en het twee klein kinders. Baie mense het my al gevra, maar ek het heel per ongeluk daarin beland. Ek het vir iemand gewerk en gesien daar is ŉ groot leemte in die mark, spesifiek vir wat ek kan doen, en ek het dit net begin doen; dit was nie eintlik ŉ groot plan of droom nie. Die groot fabrieke het almal voorraad gehad van kaste en goed, maar nie die werksblaaie nie omdat hulle gereeld in grootte verander en mense dan baie lank daarvoor moes wag. Net daar het ek besluit ek kan dit maak en so het ek begin en die besigheid het net van daar af begin groei. Ons werk saam met die handelaars, so ons steun swaar op word of mouth-bemarking. Ons het onlangs ook met die sosiale media begin en dit begin nou werk. Die handelaar is maar die tussenganger tussen die fabriek en die eindgebruiker, so hulle gaan doen die opmetings en ons maak dit. Facebook – veral Facebook-groepe in sekere areas. Ons gaan kyk maar waar is die grootste huise en die meeste besighede. China – hulle voer groot hoeveelheid produkte in van China want dis baie goedkoop, maar die kwaliteit is nie dieselfde nie. Tog koop baie mense dit net oor die laer prys. Omdat hulle so baie op een slag uitvoer het hulle net een kleur en grootte en dis waar ons anders is: ons gee die kliënt ŉ opsie om die kleur of die grootte te kan verander en dis hoe ons die kliënte kry want dan sien hulle ook ons het ŉ kwaliteitproduk. Ek het saam met ŉ ander fabriek in besigheid gegaan en die grootste fout wat ek gemaak het was om al my goed te verkoop en my masjinerie daarheen te neem. Toe die fabriek platval, het ek van my masjiene verloor, maar gelukkig nie almal nie en kon toe darem oor begin. Ek was bietjie te vinnig met die besluit en het te gou al my goed verkoop. Dit was loshande my grootste fout. Ek is baie presies. Ek sal nie ŉ pryslys uitstuur as ek hom nie vier keer deurgekyk het nie. Kontantvloei – dit neem ons drie weke om die produk af te lewer en dan is dit die gewag vir die kontant van die handelaar. Sommige mense betaal darem taamlik vinnig, maar ander neem tot drie weke om te betaal. Dit werk vir my beter om ŉ kontantbesigheid te bedryf. Vir die besigheid is finansiële sagteware die belangrikste – ons gebruik Pastel. Robert Kiyosaki se Rich Dad Poor Dad. Ek reken elke persoon moet ook ŉ boek lees oor sy gunsteling sport, want alles in die lewe gaan nie net altyd net oor besigheid nie. So ek lees alles oor gholf en gholfetiket. My pa.Hy was ŉ harde werker en het alles altyd op ŉ eerbare manier gedoen en as mens dít kan regkry het jy iets bereik wat niemand ooit by jou kan wegneem nie. “Slowly, slowly catch the monkey”As jy ŉ aap wil vang gooi jy sout op die grond, maak ŉ gat in die boom en gooi die res van die sout daarin. As jy die gat net groot genoeg maak sal die aap sy hand indruk en as hy sy vuis vol sout maak kan sy hand nie weer uit nie, dit vat ŉ rukkie maar jy gaan hom wel vang.” As iets te vinnig kom kan dit vinnig weggevat word, maar as jy hard werk sal jy die vrugte pluk. Ek sal in ŉ tegniese rigting ingaan waar ek goed kan koop en verkoop en nie noodwendig vervaardig nie. Daar is baie kopseer in vervaardiging. Facebook is maar die plek om my te gaan soek. Luister na hierdie episode op www.klipkouers.com Klipkouers is ‘n weeklikse podsending waar sakeman, Jacques Basson, met plaaslike en internasionale Afrikaner entrepreneurs en impakmakers, gesels ten einde die beste praktiese besigheids-en lewensadvies met jou te deel.